На основу Решења о банкротству стечајног судије 1. Ст. 2663/10 од 21.09.2010. године, у складу са чланoвима 131., 132., 133., 135., и 136 Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («Службени гласник Републике Србије» број 13/2010.), као и Сагласности Одбора поверилаца стечајног дужника од дана 19.02.2018. године и од дана 16.01.2019. године, стечајни управник стечајног дужника:

Предузеће за производњу електронских уређаја и система

КОМЕЛ д.о.о. – у стечају

Београд, Ул. Сењачка бр. 44а

**О Г Л А Ш А В А**

**ДРУГУ ПРОДАЈУ**

**стечајног дужника Предузеће за производњу електронских уређаја и система**

**КОМЕЛ д.о.о. Београд, Ул. Сењачка бр. 44а – у стечају (матични број: 07429967) – КАО ПРАВНОГ ЛИЦА - методом јавног надметања**

**Процењена вредност: 121.410.900,00 РСД;**

**Почетна цена на другој продаји износиће 40% од процењене вредности: 48.564.360,00 РСД;**

**Износ депозита 20% од процењене вредности: 24.282.180 РСД.**

**Најважнија имовина стечајног дужника као правног лица:**

Земљиште

|  |  |  |  |  |
| --- | --- | --- | --- | --- |
| КП | Површина у м2 | Врста права | Облик својине | Удео КОМЕЛ у стечају |
| 11205/1 | 1728 | Право коришћења | Државна РС  | 717/4800 |
| 11205/2 | 797 | Право коришћења | Државна РС  | 717/4800 |

Објекат бр 7- -Породична стамбена зграда, уписано на кп 11205/1 у ЛН 6206

|  |  |  |  |  |  |
| --- | --- | --- | --- | --- | --- |
| Бр објекта | Површина под објектом | Врста права | Облик својине | Удео | Носилац права |
| 11205/1 | 671м2 | држалац | приватна  | 1/1 | Власник односно држалац није утврђен |

Објекат бр 7- површине којима располаже КОМЕЛ У СТЕЧАЈУ

* Доњи ниво објекта:............................. 209,00м2
* Горњи иво објекта...............................507,00м2

Површина пословног простора:........ 716,00м2

* Бесправно изграђена котларница.... 50,50м2

Укупна корисна нето површина: 765,35м2

Имовина стечајног дужника која није била предмет процене из члана 135. став 2. Закона о стечају сходно члану 136. став 2. Закона о стечају улази у стечајуну масу.

Напомена: У поступку пред Првим основним судом у Београду под бројем 54 П-43099/21 у току је спор са захтевом за утврђење да се тужилац на основу донете пресуде може укњижити у катастру непокретности своје право својине на горе описаним непокретностима.

I Право на учешћу у поступку продаје имају сва правна и физичка лица која:

* након добијања профактуре, изврше уплату ради откупа продајне документације у износу од 100.000,00 динара увећану за износ ПДВ-а. Профактура се може преузети сваког радног дана до 15.09.2023. године, у периоду од 10 до 15 часова у просторијама сарадника стечајног управника у Београду, ул. Мутапова бр. 20, локал 4;
* уплате депозит на текући рачун стечајног дужника број **200-3149671301033-28**, који се води код Банке поштанска штедионица ад Београд или положе неопозиву првокласну банкарску гаранцију наплативу на први позив. Рок за уплату депозита је 15.09.2023. године. У случају да се као депозит положи првокласна банкарска гаранција, оригинал исте се ради провере мора доставити **искључиво лично,** стечајном управнику на адресу Београд, ул. Мутапова бр. 20, локал бр. 4, најкасније до **15.09.2023. године до 15.00 часова** по београдском времену (GMT+1). Рок важења банкарске гаранције је 90 дана. У обзир ће се узети само банкарске гаранције које пристигну на назначену адресу у назначено време;
* потпишу изјаву о губитку права на повраћај депозита. Изјава чини саставни део продајне документације;
* потпишу уговор о чувању поверљивих података приликом преузимања продајне документације.

II Након уплате депозита, а најкасније до 18.09.2023. год., потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката, овлашћење за заступање уколико јавном надметању не присуствује потенцијални купац лично.

III **Јавно надметање одржаће се дана 20.09.2023. године у 14,00 часова** на следећој адреси: Београд, улица Мутапова бр. 20, локал 4.

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 12,00 до 13,50 часова, на истој адреси.

Стечајни управник или лице које овласти спроводи јавно надметање тако што:

* региструје лица која имају право учешћа на јавном надметању (имају овлашћења или су лично присутни),
* отвара јавно надметање читајући правила надметања,
* позива учеснике да истакну понуду на оглашену цену, коју су спремни да плате,
* одржава ред на јавном надметању,
* проглашава купца када ниједна друга странка не истакне већу цену од последње понуђене цене,
* потписује записник.

IV У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **15 дана од дана потписивања купопродајног уговора**. Други најбољи понуђач има иста права и обавезе као и проглашени Купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од три радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 7 радних дана од дана јавног надметања.

Уплатилац депозита губи право на повраћај депозита у складу са Изјавом о губитку права на повраћај депозита.

Сва имовина предмета продаје се продаје у виђеном стању, без права купца на накнадну рекламацију и подношење тужбе по било ком основу. **Припадајући порези и трошкови који произилазе из закљученог купопродајног уговора у целости сноси купац**.

У случају да за купца у поступку продаје буде проглашено лице које подлеже обавези подношења пријаве конкуренције, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Овлашћено лице: стечајни управник Драгослав Бакић, тел. 064/152-6633, електронска пошта: dbakic@mts.rs.